[Video] Ma red seuntjie se lewe voor sy roltrapdood sterfSkermskoot uit die video Die vrou en haar tweejarige seuntjie het in ŉ winkelsentrum in Jingzhou met die roltrap gery toe die silwer vloerplaat aan die bopunt van die roltrap skielik meegegee het. Sy kon betyds haar seuntjie aan omstanders oorhandig. Personeellede van die winkelsentrum het tevergeefs probeer om die vrou na haar redding te trek. Die tragiese voorval is deur kringtelevisiekameras verfilm. Wuhan Evening News berig die voorval het Sondag plaasgevind. Volgens berigte het reddingspanne die vrou se liggaam vier uur later onder die roltrap uitgehaal. FoxNews berig instandhoudingswerkers word beskuldig dat hulle die vloerplaat nie weer stewig genoeg vasgemaak het nie. Die ongeluk was een van die hoofonderwerpe op China se sosialemediawebwerf, Sina Weibo, met meer as 6.6 miljoen persone wat na die video gekyk het. https://youtu.be/rmfePAt0o5c